На основу члана 34. Закона о јавној својини („Сл.гласник РС“, бр. 72/2011, 88/2013, 105/2014, 104/2016 – др. закон, 108/2016, 113/2017, 95/2018 и 153/2020), члана 7. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“, бр. 16/18) и члана 22. Одлуке о прибављању, располагању, управљању и коришћењу ствари у јавној својини општине Мерошина („Службени лист града Ниша“, бр. 120/2022),

 Комисија за спровођење поступка давања у закуп непокретности у јавној својини општине Мерошина, објављује

**ЈАВНИ ОГЛАС БР. 463-519**

**о давању у закуп непокретности у јавној својини**

**општине Мерошина – објекат на катастарској парцели бр. 1352/1 КО Облачина**

**прикупљањем писмених понуда**

1. Назив закуподавца:Општина Мерошина.
2. Начин давања у закуп непокретности: Прикупљање писмених понуда.
3. Опис непокретности која се даје у закуп: Објекат који се налази на катастарској парцели бр. 1352/1 КО Облачина, у површини од 462 м2, уписане у лист непокретности бр. 792.
4. Услови под којима се непокретност даје у закуп**:** На основу члана 53. Закона о планирању и изградњи, Општинска управа општине Мерошина, дана 24.08.2023. године издала је информацију о локацији бр. 350-751 за кп.бр. 1352/1 КО Облачина, којом је утврђено да се поменута катастарска парцела налази у делу намењеном за: Постојеће привредне делатности.

Учесник јавног огласа коме се даје у закуп непокретност дужан је да у свему градњу усклади са планском документацијом и правилима градње.

 Учесник јавног огласа коме се даје у закуп непокретност дужан је да са надлежним комуналним и другим правним лицима уговори и плати трошкове за потребну инфраструктуру.

Непокретност се даје у закуп у виђеном стању, тако да се закупац потписом уговора о закупу одриче било каквих примедби по основу евентуалних материјалних недостатака на предметној непокретности.

Описана непокретност даје се у закуп на период од 10 година.

1. Закупац је обавезан да предметну непокретност користи за сврху и намену предвиђену инбформацијом о локацији.
2. Непокретности у јавној својини општине Мерошина не могу се давати у подзакуп.
3. Јавно отварање приспелих понуда одржаће се дана **29.09.2023. године у 13,00 часова**, у просторијама Општинске управе општине Мерошина, на следећој адреси:

Општинска управа општине Мерошина

Ул. цара Лазара бр. 17, 18252 Мерошина

Скупштинска сала

1. Понуде за описану непокретност достављају се на писарници Општинске управе општине Мерошина, и то: **Комисији за спровођење поступка давања у закуп непокретности у јавној својини општине Мерошина,** на адреси Општинске управе општине Мерошина, ул. цара Лазара бр. 17, Мерошинаи то **до 27.09.2023. године до 13,00 часова** односно 48 сати пре дана и часа одређеног за отварање понуда.

Понуде се достављају у затвореној коверти. На полеђини коверте видљиво назначити назив, адресу и телефон подносиоца понуде. Понуда је непотпуна ако не садржи све што је прописано, ако нису приложене све исправе како је предвиђено Јавним огласом или су подаци дати супротно објављеним условима.

Такође, дан предаје пошти искључиво препорученом пошиљком, сматра се као дан предаје Општинској управи општине Мерошина, Комисији за спровођење поступка, под условом да је пошиљка стигла у Општинску управу општине Мерошина до дана отварања понуда.

Поступак прикупљања писмених понуда спровешће се и уколико пристигне једна понуда.

Подносиоци неблаговремене или непотпуне понуде не могу учествовати у поступку прикупљања писмених понуда, а непотпуне или неблаговремене понуде се одбацују.

Понуда ће се сматрати неблаговременом у случају да је поднета по истеку рока означеног у јавном огласу за подношење понуда.

Неуредном понудом ће се сматрати понуда која је поднета у отвореној коверти или која не садржи све потребне податке и уредно захтевана документа, понуда код које је износ понуђене цене изражен у процентима или је нижи од почетног износа као и понуда из чије садржине произилазе било какве контрадикторности или нејасноће у погледу битних елемената поступка отуђења.

Општина Мерошина задржава право да поништи поступак по Јавном огласу, као и да у случају пријема неодговарајућих и непотпуних понуда не изврши избор најповољнијег понуђача.

Општина Мерошина неће сносити никакву одговорност нити бити дужна да надокнади било каву штету коју би учесник евентуално могао имати поводом учешћа у овом поступку.

1. Сва додатна обавештења и информације, као и разгледање непокретности која се даје у закуп могу се добити од стране Комисије за спровођење поступка давања у закуп непокретности у јавној својини општине Мерошина, сваког радног дана од 10,00 до 13,00 часова, лично или на телефон број 018/4892-034.
2. Почетна, односно најнижа висина закупнине по којој се непокретност даје у закуп износи **90 динара по м2**, (у складу са Одлуком о критеријумима и мерилима за утврђивање закупнине за пословни простор („Сл.лист града Ниша“, бр. 120/2022) месечна закупнина по м2 за непокретне ствари за III зону износи, 200 динара по м2, уз умањење од 25% за пословни простор II категорије који је делимично комунално опремљен и уз умањење од 30% за пословни простор површине веће од 100 м2).
3. Депозит за учешће у поступку прикупљања писмених понуда износи 45.000,00 динара и уплаћује се на рачун општине Мерошина број 840-0000001261804-44, са назнаком сврхе „депозит по огласу бр. 463-519“, модел 97, с позивом на број 36463519.

Избор најповољнијег понуђача врши се применом критеријума највише понуђене закупнине.

Најповољнијем понуђачу задржава се уплаћени депозит до потписивања уговора.

Осталим учесницима у Јавном огласу, депозит се враћа у року од 8 дана од дана и часа одређеног за отварање понуда у номиналном износу, без права на камату.

1. Учесник уз понуду мора да достави назив своје пословне банке и број жиро рачуна на који се може извршити повраћај депозита, у случају да не буде изабран као најповољнији.
2. Право учешћа на огласу имају сва заинтересована правна и физичка лица која испуњавају услове Огласа и која уплате депозит.

Понуда која се доставља обавезно садржи: доказ о уплати депозита, износ закупнине која се нуди, **за физичка лица:** име и презиме, адресу, број личне карте, јединствени матични број грађана, **за предузетнике:** име и презиме предузетника, адресу, број личне карте, јединствени број грађана, назив радње, матични број, **за правна лица:** назив и седиште, копију решења о упису правног лица у регистар код надлежног органа, као и пуномоћје за лице које заступа подносиоца пријаве.

Учесник у поступку уз понуду мора да достави изјаву да прихвата све услове из јавног огласа и изјаву о условима за враћање депозита и изјаву о губитку права на враћање депозита, које су саставни део Огласа.

1. Поступак давања у закуп непокретности спроводи Комисија за спровођење поступка коју образује Председник Општине.

 Отварање приспелих понуда извршиће се комисијски.

Уколико у поступку два или више понуђача понуде исти износ закупнине, комисија ће позвати понуђаче који су понудили исти износ закупнине, да у року од 3 дана од дана пријема позива, доставе нову писмену затворену понуду, са увећаним износом закупнине у односу на претходно дату понуду а које понуде ће комисија отворити и утврдити најповољнијег понуђача.

Уколико понуђачи из претходног става у року од три дана не доставе нову понуду, односно ако су понуђачи доставили нову понуду са истоветном закупнином, избор најповољнијег понуђача извршиће се жребом.

 Уколико подносилац писмене понуде не прихвати почетну висину закупнине или буде

изабран за најповољнијег понуђача, а не закључи уговор о закупу, губи право на враћање депозита.

Понуђач ће бити обавештен о резултатима поступка Решењем о давању у закуп непокретности.

1. Јавни оглас за прикупљање понуда за давање у закуп предметне непокретности, као и пратећа документација објављују се на огласној табли Општинске управе општине Мерошина, на интернет страници општине Мерошина [www.merosina.org.rs](http://www.merosina.org.rs), као и у средству јавног информисања „Политика“.

Образац пријаве и пратећа документација могу се преузети сваког радног дана од 07,00 до 15,00 часова на писарници Општинске управе општине Мерошина, ул. цара Лазара бр. 17 или на интернет страници општине Мерошина [www.merosina.org.rs](http://www.merosina.org.rs).